CELEX: 62011CA0616
Language: sk
Date: 2014-04-09 00:00:00
Title: Vec C-616/11: Rozsudok Súdneho dvora (piata komora) z  9. apríla 2014 (návrh na začatie prejudiciálneho konania, ktorý podal Oberster Gerichtshof – Rakúsko) – T-Mobile Austria GmbH/Verein für Konsumenteninformation (Smernica 2007/64/ES — Platobné služby — Článok 4 bod 23 — Pojem platobný nástroj — Elektronický prevodný príkaz na úhradu a prevodný príkaz na úhradu na tlačive — Článok 52 ods. 3 — Právo príjemcu žiadať od platiteľa poplatky za používanie platobného nástroja — Právomoc členských štátov vydať všeobecný zákaz — Zmluva medzi mobilným operátorom a jednotlivcami)

10.6.2014   
            
            
               SK
            
            
               Úradný vestník Európskej únie
            
            
               C 175/4
            
         Rozsudok Súdneho dvora (piata komora) z 9. apríla 2014 (návrh na začatie prejudiciálneho konania, ktorý podal Oberster Gerichtshof – Rakúsko) – T-Mobile Austria GmbH/Verein für Konsumenteninformation
   (Vec C-616/11) (1)
   
   ((Smernica 2007/64/ES - Platobné služby - Článok 4 bod 23 - Pojem platobný nástroj - Elektronický prevodný príkaz na úhradu a prevodný príkaz na úhradu na tlačive - Článok 52 ods. 3 - Právo príjemcu žiadať od platiteľa poplatky za používanie platobného nástroja - Právomoc členských štátov vydať všeobecný zákaz - Zmluva medzi mobilným operátorom a jednotlivcami))
   2014/C 175/04
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberster Gerichtshof
   
      Účastníci konania pred vnútroštátnym súdom
   
   
      Žalobca: Verein für Konsumenteninformation
   
      Žalovaná: T-Mobile Austria GmbH
   
      Predmet veci
   
   Návrh na začatie prejudiciálneho konania – Oberster Gerichtshof – Výklad článku 4 bodu 23 a článku 52 ods. 3 smernice Európskeho parlamentu a Rady 2007/64/ES z 13. novembra 2007 o platobných službách na vnútornom trhu, ktorou sa menia a dopĺňajú smernice 97/7/ES, 2002/65/ES, 2005/60/ES a 2006/48/ES a ktorou sa zrušuje smernica 97/5/ES (Ú. v. EÚ L 319, s. 1) – Rozsah pôsobnosti – Pojem „platobný nástroj“ – Vnútroštátna právna úprava stanovujúca všeobecný zákaz žiadať poplatky za používanie platobného nástroja – Zmluva medzi mobilným operátorom a jednotlivcami – Platba prostredníctvom podpísaného prevodného príkazu na úhradu, buď prevodným príkazom na úhradu na tlačive alebo elektronickým prevodným príkazom
   
      Výrok rozsudku
   
   
               1.
            
            
               Článok 52 ods. 3 smernice Európskeho parlamentu a Rady 2007/64/ES z 13. novembra 2007 o platobných službách na vnútornom trhu, ktorou sa menia a dopĺňajú smernice 97/7/ES, 2002/65/ES, 2005/60/ES a 2006/48/ES a ktorou sa zrušuje smernica 97/5/ES, sa má vykladať v tom zmysle, že sa uplatňuje na používanie platobného nástroja v rámci zmluvného vzťahu medzi mobilným operátorom ako príjemcom a jeho zákazníkom ako platiteľom.
            
         
               2.
            
            
               Článok 4 bod 23 smernice 2007/64 sa má vykladať v tom zmysle, že tak postup udeľovania prevodného príkazu na úhradu prostredníctvom tlačiva vlastnoručne podpísaného platiteľom, ako aj postup udeľovania prevodného príkazu na úhradu prostredníctvom internetbankingu sú platobným nástrojom v zmysle tohto ustanovenia.
            
         
               3.
            
            
               Článok 52 ods. 3 smernice 2007/64 sa má vykladať v tom zmysle, že priznáva členským štátom právomoc všeobecne zakázať príjemcom, aby od platiteľa vyberali poplatky za používanie akéhokoľvek platobného nástroja, pokiaľ vnútroštátna právna úprava ako celok zohľadňuje potrebu podporovať hospodársku súťaž a presadzovať využívanie efektívnych platobných nástrojov, čo je otázka, ktorej preskúmanie prináleží vnútroštátnemu súdu.
            
         
      (1)  Ú. v. EÚ C 73, 10.3.2012.